Nynorsk
Nynorsk (ISO 639-3: nno; u prijevodu novonorveški) po jednoj klasifikaciji jedan od nekadašnjih pet zapadnoskandinavskih jezika,  sjevernogermanske skupine koji u pismu koristi oko 10–20% stanovništva Norveške. Jedan je od dva člana norveškog makrojezika. Nastao je sredinom 19. stoljeća na temelju starijih dijalekata a njegovom stvaranju doprinjeo je Ivar Andreas Aasen, autor značajnih djela poput Det norske folkesprog grammatik ili "Gramatika norveških dijalekata" (1848; Grammar of the Norwegian Dialects) i Ordbog over det norske folkesprog ili "Rječnik norveških dijalekata" (1850; Dictionary of the Norwegian Dialects). Naziv nynorsk prihvaćen je 1929. a do tada je nazivan landsmål (nacionalni jezik).

Razlike između bokmåla i nynorska nisu prevelike. Prvi se oslanja na već dugo korišteni pravopis preuzet iz danskog jezika (a samim time ne predstavlja vjerodostojnu presliku norveškog načina izgovora), dok nynorsk pokušava istaknuti razlike između danskog i norveškog. Unatoč tome, bokmål i dalje prevladava u pisanom jeziku, dok u govoru, većina Norvežana govori dijalektima (koji su češće bliži nynorsku nego bokmålu), čak i u službenim situacijama.

Vidi 
 bergensk
 bokmål
 høgnorsk
 innlandsmål
 landsmål, allmogespråk, bygdemål, dialekt
 folkmål
 nordnorsk
 norsk
 østnorsk
 riksmål
 samnorsk
 stasjonsspråk
 trøndersk
 vestnorsk

Izvori

Vanjske poveznice 
Ethnologue (16th)

<noinclude>

Germanski jezici
Jezici Norveške
Jezici po abecedi